The Pit

The pit er en kanadisk grøsser fra 1981 regissert av Lew Lehman. Filmen handler om en 12 år gammel gutt som oppdager et stort hull i skogen bebodd av monstre. Ved hjelp av disse kvitter han seg med de som forakter og plager ham. Hovedrollen spilles av Sammy Snyders.

Filmen er også kjent under tittelen Teddy.

 Handling 
12 år gamle Jamie Benjamin er en spesiell gutt bosatt i en amerikansk småby. Både klassekameratene og flere av naboene trakasserer ham fordi de synes han er rar. Hans eneste venn er en teddybjørn som han kommuniserer med – og som kommunisere med ham, og gir ham råd. En dag han er ute å tusler alene i skogen kommer han over noe helt ekstraordinært: Et stort hull i jorden hvor det lever fryktinngytende apelignende vesener. Han begynner å mate disse skapningene med kjøtt fra den lokale slakteren, men etterhvert går han tom for penger. Teddybjørnen «forteller» ham deretter at han kan kvitte seg med sine fiender ved å kaste dem ned i hullet til disse skapningene. En etter en rydder han sine plageånder av veien, men en dag går han for langt.

 Om filmen 
The pit ble innspilt i Beaver Dam, Wisconsin høsten 1979, men ble ikke utgitt før 1981.

Den ble satt opp på norske kinoer i 1982 under tittelen Døden i avgrunnen. Den hadde ordinær premiere den 18. juni, men ble satt opp som nattkino allerede den 14. mai i Oslo. Den fikk dårlig omtale av Aftenpostens filmanmelder Per Haddal.Aftenposten morgen – Nye filmer (19.6.1982, s.16) VG gav den terningkast tre. Den ble utgitt på video av norske CCV allerede i mars 1982 under originaltittelen.

 I rollene 
(utvalg)
 Sammy Snyders –  Jamie Benjamin 
 Jeannie Elias –  Sandy O'Reilly 
 Sonja Smits –  Mrs. Lynde 
Laura Press –  Mrs. Benjamin
Richard Alden – Mr. Benjamin
 Laura Hollingsworth –  Marg Livingstone
 John Auten –  Vaktmester ved bibliotek
 Paul Grisham –  Freddy
 Wendy Schmidt –  Christina
Allison Tye – Alicia

 Referanser 

 Eksterne lenker 

 cinemachine.blogspot.no (2011) (et lengre intervju med manusforfatter. Mange bilder) (arkivert versjon fra 2020)

Kategori:Filmer fra 1981
Kategori:Canadiske skrekkfilmer
Kategori:Canadiske fantasyfilmer
Kategori:Monsterfilmer
Kategori:Engelskspråklige filmer